**Συχνές ερωτήσεις** (τελευταία τροποποίηση 12-12-2022)

1. Πότε έχει υποβληθεί η αίτησή μου;

*Όταν γίνει (εμπρόθεσμα) οριστική υποβολή της αποθηκευμένης αίτησης. Στην περίπτωση αυτή, η αίτησή σας θα φέρει αριθμό πρωτοκόλλου, ο οποίος θα έχει αποδοθεί αυτόματα από το σύστημα schooldirectors.*

1. Εφόσον κάνω οριστική υποβολή της αίτησής μου, υπάρχει η δυνατότητα να την τροποποιήσω εκ νέου πριν τη λήξη της προθεσμίας αιτήσεων;

*Όχι, μετά την οριστική υποβολή της αίτησης, δεν υπάρχει δυνατότητα τροποποίησης.*

1. Ποια δικαιολογητικά χρειάζεται να υποβάλω;

*Τα απαραίτητα δικαιολογητικά αναφέρονται στην προκήρυξη και στην Υ.Α (ΦΕΚ 6141/Β΄/03-12-2022) σε συνδυασμό με τον Ν.4823/2021, άρθρα 32, 33 και 35. Αναρτώνται σε ψηφιακή μορφή κατά τη δημιουργία της αίτησης στο σύστημα schooldirectors. Περιλαμβάνουν υποχρεωτικά βιογραφικό σημείωμα, πιστοποιητικό υπηρεσιακών μεταβολών από τη ΔΔΕ (ή ΔΠΕ για ορισμένες περιπτώσεις υποψηφίων για ΕΕΕΕΚ) ή ΠΔΕ της οργανικής θέσης, υπεύθυνη δήλωση καθώς και τα απαραίτητα δικαιολογητικά για την απόδειξη των τυπικών προσόντων των υποψηφίων.*

*Για κάθε τυπικό προσόν που δηλώνεται στην αίτηση, χρειάζεται στο ίδιο σημείο να γίνεται ανάρτηση του σχετικού δικαιολογητικού. Σχετικά με το θέμα αυτό, διαβάστε προσεκτικά το άρθρο 32 του Ν.4823/2021 καθώς και τις οδηγίες του συστήματος schooldirectors.*

*Π.χ. για να μοριοδοτηθεί μεταπτυχιακός τίτλος ως συναφής, χρειάζεται εκτός από τον μεταπτυχιακό τίτλο (και τυχόν μετάφραση και τυχόν αναγνώριση), να υποβληθεί και δικαιολογητικό που να βεβαιώνει τη συνάφεια.*

*Π.χ. τα δικαιολογητικά που αφορούν στο διδακτικό έργο, καθώς και στη διδακτική, συμβουλευτική - καθοδηγητική και διοικητική – υποστηρικτική εμπειρία, πρέπει να αναφέρουν χρόνο έναρξης και λήξης κατά περίπτωση.*

*Π.χ. για τα δικαιολογητικά που συνοδεύουν συγγραφικό έργο, δείτε τις οδηγίες του συστήματος schooldirectors.*

1. Κατά τη συμπλήρωση της αίτησής μου, στο Βήμα 1 με τα ατομικά/υπηρεσιακά μου στοιχεία, είναι υποχρεωτικό να συμπληρώσω τα στοιχεία επικοινωνίας μου;

*Ναι, είναι υποχρεωτικό να συμπληρώσετε τουλάχιστον το κινητό τηλέφωνο και το προσωπικό e-mail.*

1. Κατά τη συμπλήρωση της αίτησής μου, παρατηρώ ότι όσα έκανα σε προηγούμενο βήμα δεν έχουν αποθηκευτεί. Πού οφείλεται αυτό;

*Μετά από τη συμπλήρωση στοιχείων σε κάποιο βήμα και πριν μεταβείτε στο επόμενο, θα πρέπει να αποθηκεύσετε τα στοιχεία που συμπληρώσατε κάνοντας κλικ στο κουμπί «Αποθήκευση», το οποίο βρίσκεται κάτω δεξιά.*

1. Δεν καταφέρνω να αναρτήσω ένα δικαιολογητικό. Πού οφείλεται αυτό;

*Το δικαιολογητικό πρέπει να είναι σε μορφή pdf και το μέγεθος αρχείου να μην ξεπερνάει το 1,5ΜΒ.*

*Για το λόγο αυτό, ζητήστε τα δικαιολογητικά σε ψηφιακή μορφή.*

*Π.χ. στην αίτηση για ΠΥΜ, ζητήστε να το λάβετε σε ψηφιακή μορφή σε διεύθυνση e-mail.*

*Π.χ. δημιουργήστε την υπεύθυνη δήλωση μέσω της υπηρεσίας gov.gr*

*Π.χ. όταν θέλετε να ψηφιοποιήσετε ένα έγγραφο, μην κάνετε λήψη φωτογραφίας, αλλά χρησιμοποιήστε σαρωτή (scanner) ή εφαρμογή (app) σάρωσης σε κινητό τηλέφωνο. Δημιουργήστε αρχείο pdf και όχι αρχείο εικόνας.*